Diari Oficial de la Generalitat Valenciana


Sumari del DOGV 7542, del 08-06-2015 (2015/4946)

Informació pública de l'Acord de 20 de maig de 2015, del Ple, pel qual s'aprova definitivament el pla acústic municipal.
------------------------------------------------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4946


Organisme emissor
:   Ajuntament d'Elda

Tipus de document
:   Anunci

Informació pública de l'Acord de 20 de maig de 2015, del Ple, pel qual s'aprova definitivament el pla acústic municipal. [2015/4946]  
El Ple de l'Ajuntament d'Elda, en sessió celebrada el 4 de juliol de 2014, a fi de complir el que disposa l'article 24 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i l'article 15 del Decret 104/2006, de 14 de juliol, de planificació i gestió en matèria de contaminació acústica, va acordar l'inici de la informació pública del pla acústic municipal, així com la sol·licitud dels informes a les administracions competents en la matèria.  
  
Amb data 6 d'agost de 2014, es va inserir anunci en el Diari Oficial de la Comunitat Valenciana i el 22 de juliol de 2014 es va inserir anunci en un diari no oficial d'àmplia difusió en la localitat.  
Durant el període d'informació pública ha tingut entrada en este ajuntament escrit d'al·legacions, de data 4 de setembre de 2014, del qual va emetre informe desfavorable el tècnic municipal, enginyer tècnic industrial, per mitjà d'informe de data 1 d'octubre de 2014.  
Així mateix, durant el període d'informació pública es va donar audiència a les associacions veïnals així com a aquelles administracions sectorials afectades i que havien sigut proposades en els informes tècnics que es troben en l'expedient.  
A la vista de l'informe emés pel cap de Servici de Protecció i Control Integrat de la Contaminació, de data 14 de novembre de 2014, L'arquitecta municipal procedix a la revisió del document denominat Programa d'actuació de data abril 2015.  
Finalment, el Ple de l'Ajuntament d'Elda, en sessió celebrada el 20 de maig de 2015, ha adoptat els acords següents:  
«Primer. Desestimar l'al·legació presentada per Luisa Martínez Pardo i Javier Rivera Riquelme, en nom i representació del Grup Municipal Esquerra Unida d'Elda, de conformitat amb l'informe emés pel tècnic municipal, enginyer tècnic industrial.  
Segon. Aprovar definitivament el pla acústic municipal.  
Tercer. Publicar este acord en el Butlletí Oficial de la Província d'Alacant i en el DOCV als efectes de entrada en vigor del pla referit.  
  
Quart. Ordenar als servicis tècnics l'elaboració d'un document de síntesi que haurà de contindre com a mínim un croquis del mapa acústic i el resum de les mesures adoptades en el pla d'actuació, per a la seua remissió, en el termini d'un mes des de l'adopció d'este acord, a la Conselleria d'Infraestructures, Territori i Medi Ambient i publicar el dit document en la pàgina web municipal www.elda.es.»  
  
El pla acústic municipal entrarà en vigor l'endemà de la seua publicació.  
El que s'anuncia per a coneixement públic general.  
Contra el present acord es podrà interposar recurs contenciós administratiu, en el termini de dos mesos a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa.  
  
  
Elda, 20 de maig de 2015.- El regidor delegat d'Urbanisme, Vivenda i Activitats Qualificades: Vicente Amat Núñez.